text.text: الحزب القومي التونسي
text.text_idx: #000000
text.text: يوميات حملة: #تحرير_البنك_المركزي
text.text_idx: #000002
text.text: هذي يوميات حملة #تحرير_البنك_المركزي كتبناها في في شكل خواطر و ملاحظات مباشرة بعد نهاية كل يوم من الحملة.. الحملة الميدانية هي جولة على رواد القهاوي كل يوم سبت بداية من10الصباح لتوعية بوجود أجانب في لجنة القيادة بالبنك المركزي وجمع التواقيع على العريضة الشعبية.
text.text_idx: #000003
text.text: اليوم الأول: السبت 02جويلية2019
text.text_idx: #000004
text.text: **** حملة “طرد الأجانب” من “لجنة قيادة الاقتصاد التونسية”****
text.text_idx: #000005
text.text: *** يوميات الحملة _اليوم الاول_ردود المواطنين***
text.text_idx: #000006
text.text: – عنا اكثر من شهر ملي بدينا “الحملة الالكترونية” ضد تواجد “البراينية
  الاوروبيين”( و خصوصا الفرانسيسي ) ب”لجنة قيادة الاقتصاد التونسي” ب”البنك
  المركزي التونسي”( الي تتذكرو انو “البنك الدولي” فرضا فرضا استقلاليتو
  على الحكومة التونسية” و بالتالي تبعيتو للخارج “فرانسا”,”اوروبا” و”البنك
text.text_idx: #000007
text.text: بدينا الحملة ب”ستاتيات الفايسبوك” و”مقالات موقع
  الامة” . في 8 جوان عملنا “وقفة احتجاجية” قدام “المسرح البلدي” ( برمجناها
  اولا قدام “البنك المركزي” لكن الداخلية منعتنا بدون حجة ) .و من الجمعة
  الي فاتت ( تحديدا السبت 13 جويلية) قررنا الانتقال ل”الحملة الشارعية” .
text.text_idx: #000008
text.text: قررنا ك”حزب قومي تونسي” نبداو “حملة جمع التواقيع” ل”العريضة الشعبية
  لطرد الاجانب من لجنة قيادة الاقتصاد التونسي) و اليوم 20 جويلية 2019
  بدينا ب”الاتصال المباشر” ب”المواطنين التوانسة” في الشارع و تحديدا في
  القهاوي .بدينا ب”مدينة تونس” و انشالله كان قدرنا ربي بش ندورو “تونس
text.text_idx: #000009
text.text: – اليوم انا فرحان علخر لانتقالنا من “الفايسبوك” و”شارع
  الحبيب بورقيبة” ل “الشارع التونسي” و “المواطن التونسي العادي”.و بما انو
  هاذا اليوم الأول ( نسينا معملناش تصاور) فانو فما ملاحظات حول ردود
  “المواطنين التوانسة” .
text.text_idx: #000010
text.text: – بعد ماخططنا للحملة الشارعية-القهوية
  (تحديدا هدفنا هوا القهاوي) بقينا خايفين ,مترددين (اصلا فما اقتراح انو
  نبدو من “حومنا” باش ناخذو ثقة في رواحنا) .الواحد يحس روحو كيما “الممثل
  التجاري” و يعرض في المنتوج على جمهور “لا مبالي”/”مقعار”/”متعجب” او
text.text_idx: #000011
text.text: – المفرح علخر هيا الردود الايجابية المباشرة الفرحانة و
  المستقبلة (دعوات للتبنيك و شربان القهاوي و التصحاح المباشر مغير حتى جهد
  كبير للإقناع) اصلا الحق جبنا تصحاحات اكثر ملي توقعنا .اما هاذا مش
text.text_idx: #000012
text.text: – تواجهنا زادا زادا بالردود السلبية المتوقعة علخر و المحبطة و هاو بش نحاول نجملهم هنا
text.text_idx: #000013
text.text: – 1. اللامبالي .”انا منيش تونسي” ,”متهمنيش تونس”.”ميهمنيش فيهم لكل”.”واش خص كان مت”,”نحب نهج منها لبلاد”....
text.text_idx: #000014
text.text: -2.”المشكاك” .”باز فما فلوس”,”فما شكون وراكم” ,”فما شكون باعثكم” .”انتوما شكون” “بش تطلعو في جرتنا”.
text.text_idx: #000015
text.text: -3.”الفهيم”.”هاذي شعارات شعبوية”.”خطابك يقنعهم هوما اما انا الشعبوية متمشيشي معايا”.”انا واقعي””شعب فاسد,شعب كركار ويحب سيادة”
text.text_idx: #000016
text.text: -4.”المختص الاقتصادي”.”تونس متنجمش تعيش مغير ديون ولذا السيادة مستحيلة” .”انا مختص اقتصادي نحكي معاكم عارف” .”مستحيل هاذا”.
text.text_idx: #000017
text.text: -5.”المثقف الثوري”( المناضل الطلابي اليساري سابقا) .”هاذا لا
  يستقيم”,”عريضة شعبية لطرد الاجانب متجيش”,”هاذا دور مجلس الشعب”.”الشعب
  انتخب نواب هوما يتصرفو” “هاذي حكاية فارغة انا مع الثورة الكاملة” .”انا
  مهندس الكترونيك بطال عندي عام”(يتكيف في “الميريت” وعندو تليفون يعمل 600
  دينار وممكن اكثر ) .
text.text_idx: #000018
text.text: -6.”السياحي” .”جدودنا خدمو مع اليهود و
  لباس”,”شنية المشكلة اجانب”,”اجانب خير من التوانسة”,”انا نخدم في السياحة
  ميهمنيش الاقتصاد”( السياحة باعترافو قطاع غير اقتصادي و انما عهري ) .
text.text_idx: #000019
text.text: – هاذي ملاحظات اليوم الاول من اللقاء المباشر وين شنقابلو “التونسي ” مباشرة و نشالله نقعدو هكا على طول .هاذي بداية التجذر عبر أول قضية “قومية تونسية مقدسة” قضية “السيادة التونسية” في معركتها الاولى “طرد الأجانب من البنك المركزي” .
text.text_idx: #000020
text.text: حملة طرد الأجانب من لجنة قيادة الإقتصاد بالبنك المركزي.
text.text_idx: #000022
text.text: السبت الي فات ما عملناش حملة، كان يوم جنازة الباجي و اليوم رجعنا نكملو الحملة وعملنا جولة في قهاوي لافايات.
  المرة هذي رغم التعب و قلة النوم مالخدمة و السهريات روحت متحمس و ناشط
  علخر و كان يوم ناجح، تقريبا عملنا نسبة تجاوب 33٪ يعني على كل ثلاثة
  مواطنين نحكولهم على اللجنة و العريضة يصححولنا و الباقي كل واحد و حجتو،
  وعملنا تصاور اتو ننشرهم بعد شوية.
text.text_idx: #000025
text.text: كان يوم ناجح علخر بالمقارنة مع المرة الاولى الي كانتلي فشل كبير جبت فيها إمضاء وحيد و شبعت فيها سب و كلام زايد و عملت عركتين. والمرة هذي كل الحجج الي تقدمت نجمت نوسع بالي معاها من غير مانترفز.. بالعكس لقيت شكون يشعو فينا و الي استعونا لشرب قهوة و تعاطفو معانا وثما شكون صور نسخة من العريضة قلي يحب يجمع تواقيع.
text.text_idx: #000026
text.text: كيف ما ثما حجج سلبية متاع إحباط والحق كنت متوقع سلبية اكثر من هكا، و بش نلخصها كالتالي:
text.text_idx: #000027
text.text: 1. كان مش فرانسا رانا ضعنا و فرانسا صديقتنا و عندنا معاها تاريخ كبير و هي اقرب لينا من غيرها.
text.text_idx: #000028
text.text: 2. شنوة المشكل أجانب يتحكمو في البنك المركزي، على الأقل هوما ياكلو و
  يوكلو معاهم و كان تبقى فيها توانسا أكاهو اتو ياكلو كل شي وحدهم.
text.text_idx: #000029
text.text: 4. أحنا(أعمارهم في 50) ماعادش نتصلحو و الأمل في الجيل الجاي. وتصحاحتنا زايدة ماعندك ماتعمل بيها.
text.text_idx: #000031
text.text: 5. الشعب التونسي بكلو فاسد وهوما خاطيهم ماعندهم الفساد و كان تنحو والا قعدو كيف كيف الفساد هو هو.
text.text_idx: #000032
text.text: 6. انا مانيش تابع تونس وبكري عرضو عليا الجنسية الدزيرية و ندمت الي ماقبلتهاش و ندمت الي اولادي جبتهم في تونس.
text.text_idx: #000033
text.text: هذي كانت بعض الردود الي سجلتها و الي مزلنا مش بش تجينا ردود ما أخيب
  منها ببارشا، المهم قاعدين نطورو في حججنا لمةاجهة كل الردود السلبية و
  نطورو في خطابنا و طريقة اقناعنا للتوانسا وبعد 4ساعات نقاش في الحملة نروح
  بشحنة و طاقة جديدة تدفعني بشنبذل جهد اكبر و نفكرو ديما في أساليب جديدة
  لنشر الوعي السيادي بين التوانسا.
text.text_idx: #000034
text.text: #السيادة_التونسية هي قضيتنا الاولى و الأهم و معركتنا تويكا من اجل #السيادة-المالية بطرد الأجانب من لجنة القيادة بالبنك المركزي.
text.text_idx: #000035
text.text: صورة اليوم الثاني
text.text_idx: #000036
text.text: جمع التواقيع على عريضة لطرد الأجانب من لجنة القيادة بالبنك المركزي التونسي.
text.text_idx: #000038
text.text: هذا ثالث يوم نخرجو فيه لجمع التواقيع على عريضة طرد الأجانب من لجنة القيادة بالبنك المركزي. رغم الي قهاوي العاصمة كانت شبه فارغة إلا أنو نسبة الإستجابة كانت اكبر من النهارين الي فاتو. ممكن يرجع هذا لنو خطابنا و لوغتنا قاعدة تتطور و الحجج متاعنا في النقاش ولت أكثر اقناع بكثر الحديث مع المواطنين.
  اليوم بعد ثلاث ايام في بعض قهاوي العاصمة وصلنا جمعنا 67 إمضاء و هدفنا
  بش نحكو مع 12مليون تونسي ويسمعونا ويناقشونا مهما كان عدد الي صححولنا.
text.text_idx: #000039
text.text: بالنسبة ليا تقريبا نصف الي شرحتلهم هدف الحملة و حكيتلهم على اللجنة
  وافقو على الإمضاء و ثما الي رفضو الاستماع جملة و ثما الي إعتذرو ببارشا
  حجج كالعادة: – الي هو “ضد كل شي في البلاد و يحب يصير انقلاب ويشدها واحد كيف بن علي” – التونسي اليائس، “حتى ولو صححولكم 12مليون تونسي ماعندكم وين توصلو”
text.text_idx: #000040
text.text: الحق أول ما قررنا بداية حملة جمع التواقيع على العريضة، توقعت بش نتواجهو
  مع تجاهل كبير من المواطنين و توقعت يقولولنا حكاية فارغة الي تعملو فيه و
  توقعت بش نتسبو و ممكن نتضربو.. لكن الي صار العكس تماما، كل يوم
  نخرجو فيه للحملة يكون أحسن من اليوم الي قبلو. و نلقو ناس تشكرنا و
  تقوللنا يعطيكم الصحة و يشجعونا بش نواصلو و لقينا شكون من متابعنا على
  الفيسبوك و فرح بينا هو وأصحابو.
text.text_idx: #000041
text.text: للتذكير و للي يحب يفهم شهوة هالجملة..
  قبل أشهر فقنا بوجود لجنة في البنك المركزي تخدم من خمسة سنين وفيه اجانب
  أعضاء في وسطها منهم سفير فرنسا و ممثل على الاتحاد الأوروبي و و و مع
  العلم معاهم وزراء و أساتذة جامعيين توانسا و يرئسها محافظ البنك المركزي..
  كل المعلومات الرسمية على اللجنة لقيناهم في بيان منشور في الموقع الرسمي
text.text_idx: #000043
text.text: من وقتها كتبنا مقالات في صفحة الروح التونسية و
  الموضوع لقا اهتمام كبير و احنا ماوقفناش حد الكتيبة بل عملنا وقفة
  احتجاجية و عريضة إلكترونية و هبطنا للشارع التونسي نجمعو في التواقيع على
  عريضة نضغطو بيها على المجلس و على رئاسة الحكومة لطرد الأجانب من اللجنة و
  فتح تحقيق في شكون سمح بوجودهم في لجنة توجه في البنك المركزي و في
  السياسة الاقتصادية للبلاد.
text.text_idx: #000044
text.text: هذا يسبت الرابع الي خرجنا فيه العريضة، كملنا زوز قطاعات في وسط العاصمة الي بين شارع شارع محمد الخامس و بين الهادي شاكر و السبت الجاي ننطلقو في القطاع الثالث لافايات.
text.text_idx: #000045
text.text: #قطاع_لافايات #السيادة_التونسية
text.text_idx: #000047
text.text: اليوم نكونو عملنا6 أيام كل يوم سبت الصباح نعملو جولة على قهاوي منطقة
  محددة، يوم آخر و انجمو نكملو قطاع لافايات كاملة الي لمدنا فيها اليوم23
  امضاء وهكا نكونو وصلنا121 في الجملة في القطاعات الثلاثة الأولى.
text.text_idx: #000048
text.text: الشهرين الجايين سبتمبر و أكتوبر بش نوقفو الحملة في الشارع بش مانتخلطوش
  بجماعة الحملات الانتخابية، أحنا بطبيعتنا من تو بارشا ناس يسخايلونا متاع
  انتخابات نبقو نوضح لهم الي هذي حملة من أجل #السيادة_التونسية. انشاله نرجعو نكملو الحملة بعد ماتوفا الانتخابات الرئاسية و التشريعية.
text.text_idx: #000049
text.text: * حول تفاعل المواطنين:
  غير كل الحجج الي ديما تتعاود و أكثر يقلك ما انجموش ناخذ استقلالها و ما
  يخلونا و اتو يتجاهلوكم و ماعندكم وين توصلو و و و... هذي في الأغلب حجج
  الشباب الفاقدين للأمل و نسبة كبيرة منهم نقنعو الي احنا انجمو و يكتب اسمو
text.text_idx: #000050
text.text: إضافة للي مايتقلقوش كيف تجبدلهم على تدخل الأجانب و هاذم
  في أغلبهم كبار في العمر فوق50 الي يقلك “شنوة المشكل اجانب يتحكمو فينا”
  و “بالكشي جاو بش يعاونونا” و “هي خلات خلات خليهم يكملو يحكمو في البنك
text.text_idx: #000051
text.text: ملخر قاعدين نتقدمو ببطئ بخدمة زوز من الناس المهم
  نتحركو و ننشرو في وعي بالسيادة التونسية في الشارع وعي يطرح قضية مبدئية
  وقيمة سامة بش ترتقي بوعي الأمة التونسية بعيد على كل تفاهات ومعارك
  الأحزاب التونسية للنضال لأجل إستقلال نا الحقيقي و التخلص من التبعية
  الأجنبية و الفرنسية بالأخص، قضية ينجمو التوانسا يتعبو و يضحو و ممكن
  يموتو على خاطرها.
text.text_idx: #000052
text.text: اليوم السابع: 23نوفمبر 2019
text.text_idx: #000053
text.text: #[ يوميات حملة #تحرير_البنك_المركزي] اليوم رجعنا لحملة جمع التواقيع على عريضة رفض وجود أجانب في لجنة القيادة بالبنك المركزي التونسي. بعد ما غبنا مدة 3أشهر بش ما نتخلطوش بجماعة الحملات الانتخابية.. أحسن فكرة عملناها المرة هذي كيف لبسنا دوسارات مكتوب عليها #السيادة_التونسية و شعار الحزب.. الي خلقتنا أحسن نقاشات وأحنا مروحين في الطريق، مانحيتش الدوسار وبقيت لابسها من لافايات لين رجعنا للمقر في أريانة. في الأول مع مجموعة فيراج في محطة الميترو، واحد من الاولاد قالولنا انتم شكون و شنوة يمين والا يسار؟ ومن غادي تحل نقاش. الثاني اول ما طلعت في الميترو راجل كبير طرح عليا سؤال انتم شكون؟ وبقيت نحكي معاه على الحزب و السيادة التونسية و حملة تحرير البنك المركزي من الأعضاء الاجانب لين هبط من الميترو.
text.text_idx: #000054
text.text: اليوم الثامن: 7ديسمبر2019
text.text_idx: #000055
text.text: اليوم الثامن للحملة..#السيادة_التونسية#تحرير_البنك_المركزي أكثر ساعتين نستمتع فيهم في الجمعة كاملة.. هوما الساعتين هاذم الي ندور فيهم و نعمل اتصال مباشر مع المواطنين و نحكيلهم غلى قضية مبدئية كبيرة و على السيادة التونسية و الإرادة الإيمان بلي تونس تنجم تحقق الاستقلال الكامل وتتخلص من السيطرة الأجنبية.. مازالت قدامنا خدمت أعوام وسنين في حملات نشر الوعي السيادي والقومي. السبت الجاي الحملة بش تكون في ولاية ڨابس (وذرف و المطوية) . في مقهى سياسي للحزب في أول اجتماع خارج ولايات تونس الكبرى.
text.text_idx: #000056
text.text: رد الحزب القومي التونسي على بيان البنك المركزي حول "لجنة القيادة" - الحزب القومي التونسي
text.text_idx: #000057
text.text: [...] إنطلقنا في حملة جمع تواقيع من المواطنين على عريضة تدين الخرق الواضح من هذه اللجنة للسيادة التونسية، لازالت هذه الحملة متواصلة. إضغط هنا [...]
text.text_idx: #000058
text.text: حملة تحرير البنك المركزي - الحزب القومي التونسي
text.text_idx: #000059
text.text: [...] للإطلاع إضغط هنا [...]
text.text_idx: #000060
text.text: اترك تعليقاً إلغاء الرد
text.text_idx: #000061
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000062
text.text: احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
text.text_idx: #000063
text.text: مشروع قانون تجريم الإستعمار
text.text_idx: #000064
text.text: وفاء لنضالات و تضحيات الشعب التونسي من أجل الاستقلال و بناء الدولة التونسية الحرة و السيدة والتخلّص من كل أشكال التبعية و الإستعمار و تحقيقا للإستقلال التام
text.text_idx: #000065
text.text: تظاهرة أريانة: حملة وعي سيادي
text.text_idx: #000066
text.text: معرض صور بالعاصمة: حول السيادة التونسية
text.text_idx: #000067
text.text: بمناسبة الذكرى التاسعة لثورة 17ديسمبر 14جانفي.نظم الحزب القومي التونسي الأمة التونسية إلى معرض صور و حملة وعي بإنتهاكات #السيادة_التونسية. وذلك يوم السبت 11جانفي على الساعة 10 صباحا، أمام المسرح البلدي بشارع الحبيب بورقيبة بالعاصمة.
text.text_idx: #000068